
Általános, banki ismeretek
Kérdés:
Mely adatot NEM szabad megadni internetes vásárlásod során a bankkártyával kapcsolatban?
a) A bankkártya lejárati dátumát (hónap/év).
b) A kártya hátoldalán található háromjegyű CVC/CVV ellenőrző kódot.
c) A kártyához tartozó 4 jegyű PIN kódot.
d) A kártyán szereplő kártyabirtokos nevet.
e) Nem tudom.

Magyarázat:
A PIN kód kizárólag fizikai terminálos használatra való, például bankautomata (ATM), bolti POS-terminál. Internetes vásárláshoz soha nincs rá szükség, és egyetlen valódi webáruház sem kérheti el. Ha valaki megszerzi a PIN kódodat, a kártyádat akár készpénzfelvételre is használhatja. A lejárati dátumra és a biztonsági kódra (CVC/CVV kód) valóban szükség van online fizetéshez. A kártyabirtokos neve szintén része a normál fizetési folyamatnak.

Kérdés:
Melyik állítás igaz, ha valaki Magyarországon bankot vált, és egy új banknál bankszámlát nyit?
a) A régi banknál vezetett bankszámla automatikusan megszűnik.
b) Az új bankszámlaszám ugyanaz lesz, mint a régi.
c) A bankváltáshoz nem kell a régi bankkal egyeztetni.
d) A bankváltás után minden hitel automatikusan az új bankhoz kerül.
e) Nem tudom.

Magyarázat:
Ha a bankváltáskor az új bankodnál kitöltöd a számlaváltási meghatalmazást, ők értesítik a régi bankot, átregisztrálják a csoportos beszedési megbízásokat és az állandó utalásokat, sőt, kérésedre a régi egyenlegedet is átutaltatják az új helyre.
A régi bankszámla nem szűnik meg automatikusan: Csak akkor szűnik meg, ha a váltás során kifejezetten kéred a számlabezárást. Ha nem teszed, mindkét számlád megmarad (és mindkettőnek lesz költsége).
A bankszámlaszám mindenképpen megváltozik, Magyarországon jelenleg nincs „számhordozhatóság” a bankszámláknál. Az új bank új számlaszámot fog adni.
A hitelek sem kerülnek át automatikusan. A hitelek (például lakáshitel vagy személyi kölcsön) szerződésekhez kötöttek. Ezeket nem lehet egyszerűen „átvinni”; általában hitelkiváltással lehet őket rendezni, ami egy külön hitelbírálati folyamat az új banknál.

Kérdés:
Az alábbiak közül mely tevékenységet NEM végezheti egy kereskedelmi bank?
a) Hitelnyújtás.
b) Készpénzkibocsátás.
c) Részvénykibocsátás.
d) Készpénz- és számlapénz forgalom lebonyolítása.
e) Nem tudom.

Magyarázat:
Magyarországon (és a legtöbb modern gazdaságban) a készpénz kibocsátása kizárólag a jegybank (Magyar Nemzeti Bank - MNB) előjoga. Ezt nevezzük emissziós privilégiumnak.

A modern gazdaságokban a bankrendszer két jól elkülöníthető szintre oszlik, ahol a funkciók szigorúan megoszlanak: A felső szintet a központi bank (Magyarországon MNB) jelenti, amelynek feladata a készpénzkibocsátás, monetáris politika (alapkamat meghatározása), devizatartalékok kezelése, a bankrendszer felügyelete.
Az alsó szintet a kereskedelmi bankok alkotják, amik számlavezetéssel, hitelezéssel, betétgyűjtéssel, lakossági és vállalati pénzügyi szolgáltatásokkal foglalkoznak.

Kérdés:
Mi a kétfaktoros azonosítás (2FA) lényege?
a) A belépés két egymástól független módon történő azonosítást igényel.
b) A felhasználónak kétszer kell megadnia ugyanazt a jelszót.
c) A rendszer csak akkor kér jelszót, ha hibát észlel.
d) A felhasználónak két eszközön kell bejelentkeznie.
e) Nem tudom.

Magyarázat:
A kétfaktoros azonosítás (2FA) lényege, hogy a biztonság már nem csak egyetlen jelszón múlik. Ahhoz, hogy hozzáférj a fiókodhoz, két különböző típusú bizonyítékot kell felmutatnod.
A biztonsági szakemberek általában az alábbi három kategóriából választanak ki kettőt a 2FA-hoz:
1. Amit tudsz: Például egy jelszó vagy egy PIN-kód.
2. Ami nálad van: Például egy mobiltelefon (amire SMS érkezik), egy bankkártya vagy egy fizikai biztonsági kulcs.
3. Ami te vagy (biometria): Például ujjlenyomat, arcfelismerés vagy íriszszkenner.
Például, Amikor bankkártyával veszel fel pénzt az ATM-ből, az is 2FA, hiszen kell hozzá a fizikai kártya (ami nálad van) és a PIN-kód (amit tudsz). Ha az egyik hiányzik nem tudnak a kártyádról készpénzt felvenni.

Kérdés:
Nyaralásból hazatérve 20 eurót szeretnél forintra váltani. Az euró vételi árfolyama 376 Ft, eladási árfolyama 398 Ft, középárfolyama 387 Ft. Hány forintot kapsz a 20 euróért?
a) 20*376= 7520 Ft
b) 20*398= 7960 Ft
c) 20*387= 7740 Ft
d) 20*(376+387)/2= 7630 Ft
e) Nem tudom.
Magyarázat:
A valutaváltásnál a legfontosabb szabály, hogy mindig a bank vagy a pénzváltó szemszögéből kell nézni az elnevezéseket:
· Vételi árfolyam: Ezen az áron veszi meg tőled a bank a valutát. Mivel te eurót adsz el nekik, ők megveszik azt tőled, tehát ez az árfolyam vonatkozik rád. (Ez mindig a legalacsonyabb a három közül).
· Eladási árfolyam: Ezen az áron adja el neked a bank a valutát (például ha nyaralni mész és euróra van szükséged). Ez mindig a legmagasabb árfolyam.
· Középárfolyam: Ez a vételi és az eladási árfolyam számtani közepe.
Befektetések, megtakarítások
Kérdés:
Mit nevezünk kamatos kamatnak a megtakarítások során?
a) Azt a büntető kamatot, amit akkor kell fizetni, ha idő előtt feltörjük a betétet.
b) A kamat azon része, amelyet a bank kamat formájában visszakér a következő évben.
c) Amikor az időszakonként jóváírt kamat hozzáadódik a tőkéhez, és a következő időszakban már ez a megnövelt összeg kamatozik tovább.
d) Azt a fix összeget, amit az állam garantál minden banki megtakarítás után.
e) Nem tudom.

Magyarázat:
A kamatos kamat azt jelenti, hogy az adott időszakban kapott kamatot hozzáadják az eredeti tőkéhez, és a következő időszakban már ez a megnövelt összeg kamatozik tovább. Így a pénz „gyorsabban nő”, mert nemcsak az eredeti tőke, hanem a korábbi kamatok is kamatoznak. 
Például: Ha befektetsz kamatos kamatozás mellett 100 ezer forintot 5% éves kamatozás mellett, akkor első évben a 100 ezer forint után 5 ezer forint kamatot kapsz, ami hozzáadódik a 100 ezer forinthoz. Ezért a következő évben már 105 ezer forint, a harmadikban pedig már 110,25 ezer forint fog 5% éves kamatozás mellett tovább kamatozni.

Az első válaszlehetőség a büntető kamatra utal, ami teljesen más fogalom. A büntető kamat, vagy más néven késedelmi kamat, a lejárt pénztartozások után fizetendő plusz díj, amely a fizetési kötelezettség késedelmes teljesítésekor keletkezik. A második válasz téves, mert a bank nem „kéri vissza” a kamatot, hanem éppen fizeti azt a megtakarítónak. A negyedik válasz egy állami garanciára utal, ami nem kapcsolódik a kamatos kamat fogalmához.

Kérdés:
A hozam és a kockázat a befektetések jellemzői. Melyik állítás igaz az alábbiak közül?
a) A hozam és a kockázat megegyezik.
b) Általában nagyobb hozamért cserébe kisebb kockázatot kell vállalnunk.
c) Általában nagyobb hozamért cserébe nagyobb kockázatot kell vállalnunk.
d) A hozam és a kockázat nem függ össze.
e) Nem tudom.

Magyarázat:
A helyes állítás az, hogy általában nagyobb hozamért cserébe nagyobb kockázatot kell vállalnunk. 
A hozam (nyereség) és a kockázat (bizonytalanság) két különböző fogalom, így nem is mérhető ugyanolyan módon, ezért az értékük sehogy sem lehet egyenlő. A hozam és a kockázat között általában kapcsolat van: nagyobb hozamért nagyobb kockázatot kell vállalnunk. Ez azt jelenti, hogy a magasabb nyereség lehetősége együtt jár azzal, hogy nagyobb az esély a veszteségre is.

Kérdés:
Hogyan nevezzük azt, amikor több dologba fektetjük pénzünket, ezáltal megosztjuk, és csökkentjük a kockázatot?
a) Diverzifikáció.
b) Fluktuáció.
c) Stabilizáció.
d) Infláció.
e) Nem tudom.

Magyarázat:
A helyes válasz a diverzifikáció, ami azt jelenti, hogy a befektetéseinket több különböző eszköz között osztjuk meg. Ez azért fontos, mert ha az egyik befektetés veszteséges, a többi még hozhat nyereséget, így csökkenhet az összkockázat. 

A fluktuáció inkább változást, ingadozást jelent, nem befektetési stratégiát. A stabilizáció valaminek az állandósítására utal, nem a kockázat megosztására. Az infláció pedig az árak általános és tartós emelkedését jelenti, ami teljesen más gazdasági jelenség.

Kérdés:
Mik azok az NFT-k?
a) Non-fungible token-ek, egy olyan új digitális befektetési eszköz és virtuális okmány, amely a blokkláncon tárolt, egy eredetileg digitális eszköz tulajdonjogát igazolja.
b) Non-final transaction, azaz olyan digitális pénzügyi tranzakció, amely menet közben bármikor megszakítható.
c) Non-financial transaction, egy olyan digitális tranzakció, amely során nem pénzügyi eszközök, hanem más vagyontárgyak tulajdonjoga képezi a csere alapját.
d) New financial technology, a pénzügyi technológiák egy újhullámos ágazata, amely a mobiltelefonos alkalmazások fejlesztésére fektet kiemelt hangsúlyt.
e) Nem tudom.

Magyarázat:
Az NFT-k (non-fungible tokenek) olyan digitális eszközök, amelyek egyedi tulajdonjogot igazolnak egy úgynevezett blokklánc technológián. Ezek például digitális műalkotásokhoz vagy gyűjthető tartalmakhoz kapcsolódhatnak. Lényegében egy digitális alkotás tulajdonjogát vásároljuk meg.

A „non-final transaction” nem létező fogalom ebben a kontextusban. A „non-financial transaction” jelentése más, egyszerűen nem pénzügyi tranzakciót (kereskedést) jelent, ami nem kapcsolódik az NFT-hez. A „new financial technology” pedig a fintech rövidítéshez kapcsolódik, ami szintén felkapott téma a pénzügyekben, de nem az NFT-hez kapcsolódik.

Kérdés:
Előre tudod, hogy 5 év múlva szükséged lesz 300 000 Ft-ra. Találsz egy befektetési lehetőséget, amely évi 8% kamatot fizet, kamatos kamatozási konstrukció mellett. Mekkora összeget kell most befektetned, hogy 5 év múlva ki tudd venni a 300 000 Ft-ot?
a) 300 000/5=60 000 Ft
b) 300 000/1,08^5=204 175 Ft
c) 300 000/1,08/5=55 556 Ft
d) 300 000/1,08=277 777 Ft
e) Nem tudom.

Magyarázat:
A helyes megoldás: 300 000 / 1,08⁵ = 204 175 Ft. Ez azért van, mert visszafelé számolunk kamatos kamattal: meg kell határozni, hogy mekkora kezdeti összegből lesz 5 év alatt 300 000 Ft 8%-os kamattal, vagyis át kell rendezni a következő egyenletet: x*1,085=300 000. 

Az első válasz hibás, mert egyszerű osztást alkalmaz, ami nem veszi figyelembe a kamatozást és a kamat nagyságát. A harmadik és negyedik válaszok szintén rosszak, ugyan már figyelembe veszik a kamat nagyságát, de nem megfelelően kezelik a kamatos kamat számítását. A kamatos kamatnál mindig hatványozással számolunk több időszak esetén.
Hitelek
Kérdés: 
Mit korlátoz a kamatstop a lakossági jelzáloghiteleknél?
a) A kamatszámítás alapjául szolgáló referencia-kamatláb felső értékét rögzíti.
b) A bankok a hitelek után ideiglenesen nem számíthatnak fel kamatot.
c) A hiteltörlesztést átmenetileg minden adós számára felfüggesztették.
d) Kötelezővé tette, hogy minden hitel végig fix kamatozású legyen.
e) Nem tudom.

Magyarázat:
A bankok továbbra is kérnek kamatot, hiszen ez a hitel ára. A kamatstop csak a kamat maximumát szabja meg. A kamatstop nem változtatja meg a hitel típusát. Ha az változó kamatozású volt, az marad – csak ideiglenesen nem nőhet a kamata.
A változó kamatozású hitelek kamata két részből tevődik össze: referencia-kamatláb + kamatfelár 
Referencia-kamatlábak: Nyilvánoság számára hozzáférhető, egy testület által meghatározott kamatok, melyek kifejezik, hogy a bankok egymás között milyen kamatot alkalmaznak. Magyarországon a leggyakrabban alkalmazott ilyen kamatláb a Budapesti Bankközi Forint Hitelkamatláb, vagy röviden BUBOR, melyet a Magyar Nemzeti Bank határoz meg.
Kamatfelár: A hitel kamatának az a része, amit a bank tesz rá a referencia-kamatra, ami tartalmazza a bank hitelnyújtásának díját és a kockázati felárat. A kamatfelárat a bankok egyedileg határozzák meg.
A kamatstop azt jelenti, hogy a referencia-kamatlábat nem engedik egy bizonyos szint fölé emelkedni. Példa: Ha a referencia-kamatláb 5%-ról 10%-ra nőne, akkor a törlesztőrészleted is jelentősen megemelkedne. A kamatstop ezt „lefagyasztja”, például 5%-on, így nem fizethetsz többet.
A hiteltörlesztés átmeneti felfüggesztése minden adós számára a hitelmoratórium, amikor egy ideig nem kell törleszteni. Ezzel szemben kamatstop esetén is kell fizetni.

Az alábbi lehetőségek közül mely feltételek mellett lesz a legmagasabb a havi törlesztőrészletünk 1 millió forintos hitelfelvétel esetén?
a) 5 éves futamidő és 5 százalékos kamatláb.
b) 5 éves futamidő és 10 százalékos kamatláb.
c) 10 éves futamidő és 5 százalékos kamatláb.
d) 10 éves futamidő és 10 százalékos kamatláb.
e) Nem tudom.

Magyarázat:
Az alacsonyabb futamidő növeli a törlesztőrészlet nagyságát, hiszen ugyanazt az összeget rövidebb idő alatt, tehát kevesebb részletben kell visszafizetni. Havi törlesztés mellett egy 10 éves futamidő esetén 60, míg egy 5 éves futamidő esetében 30 részletben kell a hitelt visszafizetni. A magasabb kamatláb szintén növeli a törlesztőrészlet nagyságát, mivel a kamat a hitel ára, a kölcsönkért tőke százalékban meghatározott összege, így a megadott opciók közül a legrövidebb futamidő és legnagyobb kamatláb mellett lesz a legmagasabb a havi törlesztőnk.

Kérdés: 
Mit mutat meg a THM (Teljes Hiteldíj Mutató) a hitelekről?
a) A hitelfelvétel költségeit mutatja meg százalékosan.
b) Százalékos formában megmutatja, hogy éves szinten milyen költség mellett juthatsz hitelhez.
c) Százalékos formában a hitel összes költségét a teljes futamidő alatt, ameddig vissza nem fizetjük.
d) A hitel felvételéhez szükséges minimális fedezeti szintet százalékban.
e) Nem tudom.

Magyarázat:
A THM (Teljes Hiteldíj Mutató) megmutatja, hogy egy év alatt mennyibe kerül a hitel, beleértve a kamatot, a kezelési költséget és az egyéb kötelező díjakat.

Lehet-e teljesen online, mindenféle személyes jelenlét nélkül hitelt felvenni?
a) Nem, az igénylő személyi igazolványát személyesen be kell mutatni a bankfiókban.
b) Nem, bár az igénylés és a hitelügyintézés online zajlik, a szerződéseket személyesen kell aláírni.
c) Igen, ma már az összes bank minden hiteltípusára elérhető az online igénylés.
d) Igen, de csak bizonyos hiteltípusok esetén és a bank által meghatározott összeghatár alatt.
e) Nem tudom.

Magyarázat:
Nem minden hiteltípusnál (pl. nagy lakáshitelnél) működik teljesen online a hitel igénylése.
A kis összegű hitelek esetén (pl. személyi kölcsön) gyakran online is lehet hitelt felvenni (értékhatár a bankoknál eltérő lehet).
A nagyobb összegű hiteleknél (pl. lakáshitel) általában személyesen zajlik a hitelfelvétel folyamata.
Ma már sok banknál elérhető a személyazonosság igazolása digitálisan (pl.videóhívás) is, így nem kötelező a személyes jelenlét. Emellett a legtöbb banknál manapság már az elektronikus aláírás is elfogadható.

Kérdés: 
Tanulmányaidhoz új laptop vásárlásában gondolkozol. A laptop ára 240 000 Ft. A vásárláshoz hitelt szeretnél felvenni, amelynek futamideje 12 hónap, 10% kamatra, a visszafizetendő összeg 264 000 Ft. Mekkora lesz ekkor a havi törlesztőrészlet nagysága?
a) 240 000/12= 20 000 Ft
b) 264 000/12= 22 000 Ft
c) (264 000*1,1)/12= 24 200 Ft
d) 264 000+(264 000–240 000)/12= 24 000 Ft
e) Nem tudom.

Magyarázat:
A teljes visszafizetendő összeget (264 000 Ft) kell elosztani a futamidő (12 hónap) értékével.
Munka világa
Kérdés:
a) Melyik adónem terheli a magánszemélyek munkából származó jövedelmét Magyarországon, vagyis mit vonnak le a fizetésünkből?
b) ÁFA
c) SZJA
d) TAO
e) SZOCHO
f) Nem tudom.

Magyarázat:
Magyarországon a magánszemélyek jövedelmét (legyen az munkabér, tiszteletdíj vagy egyéb bevétel) a személyi jövedelemadó (SZJA) terheli. Jelenleg az SZJA mértéke egységesen 15%, bár bizonyos kedvezmények (például a 25 év alattiak kedvezménye, családi adókedvezmény vagy friss házasok kedvezménye) ezt csökkenthetik.
Röviden a többi adónem lényege:
ÁFA (Általános Forgalmi Adó): Ezt nem a fizetésedből vonják le, hanem a termékek és szolgáltatások árába van beépítve. Amikor veszel egy kenyeret a boltban, kifizeted az ÁFÁ-t.
TAO (Társasági Adó): Ez a cégek nyereségét terhelő adó, magánszemélyként közvetlenül nem fizetsz ilyet.
SZOCHO (Szociális Hozzájárulási Adó): Ezt az adót a munkáltató fizeti a munkavállaló után a magyar államnak. Tehát ez is kapcsolódik a munkádhoz, de technikailag nem a te bruttó béredből „vonják le”, hanem a munkáltatód plusz költsége.


Kérdés:
2022. január 1-től bevezették a 25 év alatti fiatalok adóalap kedvezményét, de mit is jelent ez a gyakorlatban?
a) A 25 évnél fiatalabbaknak egyáltalán nem kell adót fizetniük.
b) A 25 évnél fiatalabbaknak nem kell személyi jövedelemadót fizetniük.
c) A 25 évnél fiatalabbaknak nem kell személyi jövedelemadót fizetniük a munkabérük után a bruttó átlagkereset mértékéig.
d) "A 25 évnél fiatalabbaknak nem kell személyi
e) jövedelemadót fizetniük, ha a munkabérük az átlagkeresetet nem haladja meg és van legalább egy év munkaviszonyuk."
f) Nem tudom.

Magyarázat:
A fiatalok adóalap kedvezménye hatalmas segítség, de fontos látni, hogy milyen korlátai vannak, hiszen sokan azt hiszik, hogy a kedvezménnyel minden levonás megszűnik.
A kedvezmény csak az SZJA-ra vonatkozik, tehát a fizetésedből továbbra is levonják a 18,5% társadalombiztosítási járulékot. A kedvezmény kizárólag a 15%-os személyi jövedelemadót nullázza le, azonban ezt sem korlátlanul, van egy felső plafon. Minden évben meghatározzák azt az összeghatárt (a megelőző év júliusi bruttó átlagkeresete alapján), ameddig jár a kedvezmény. Ha valaki ennél többet keres, a felettes részre már meg kell fizetnie a 15% SZJA-t.
A kedvezmény igénybevételéhez nincs szükség előzetes jogviszonyra, azaz az első munkanapodtól kezdve jár, amíg be nem töltöd a 25. életévedet.
Fontos tudni, hogy nem minden jövedelemre jár ez a kedvezmény: ingatlan-bérbeadásból származó jövedelem után nem jár.


Kérdés:
Szerepelnie kell-e a munkabérnek a munkaszerződésben?
a) Igen, mert a munkabér a törvény által kötelező eleme a munkaszerződésnek.
b) Igen, de csak a körülbelüli összegnek kell benne szerepelnie, mert később úgyis emelik a béremet.
c) Nem, hiszen a munkabér egy titkos információ.
d) Nem, mert a munkáltató azt bármikor módosíthatja a tudtunk nélkül, így felesleges beleírni.
e) Nem tudom.

Magyarázat:
A Munka törvénykönyve szerint a munkaszerződésnek két olyan alapvető eleme van, amely nélkül a szerződés érvénytelen: az egyik a munkakör, a másik pedig az alapbér. A szerződésben nem „körülbelüli” összeget, hanem a pontos alapbért kell meghatározni, ez egy védelem a munkavállalónak, hiszen ezáltal a munkáltató nem módosíthatja egyoldalúan a bér összegét. 

Kérdés:
Melyik jel a leginkább arra utal, hogy az online álláshirdetés pénzügyi átverés lehet?
a) A cég hivatalos e-mail címe nem .hu végződésű (pl. @cegnev.com).
b) A hirdetésben nem szerepel a bérezés.
c) A “munkaadó” azt kéri, hogy előre utalj pénzt (pl. “regisztrációs díj”, “munkaruha/okmány” költség) a kezdés előtt.
d) Próbaidőt és írásos szerződést ajánlanak a munkakezdés előtt.
e) Nem tudom.

Magyarázat:
Ha a “munkaadó” azt kéri, hogy előre utalj pénzt a kezdés előtt, az egy jó jel arra, hogy csalóval van dolgod. Egy valódi, tisztességes munkahelyen soha, semmilyen indokkal nem kérnek tőled pénzt azért, hogy ott dolgozhass, ez törvénytelen. A munka érted fizet, nem fordítva: A munkaviszony lényege, hogy te adod a szaktudásodat és az idődet, a munkáltató pedig ezért munkabért fizet. Minden munkavégzéshez szükséges eszközt (laptop, munkaruha, belépőkártya) a cégnek kell biztosítania.

Kérdés:
Munkahelyet szeretnél keresni. Úgy kalkulálsz, hogy a megélhetésedhez nagyjából havi 350 000 Ft-ra lenne szükséged. 25 év alattiként személyi jövedelemadó-mentességet kapsz, a béredből 18,5% társadalombiztosítási járulékot vonnak le. Mekkora bruttó bérre van szükséged ahhoz, hogy a kívánt nettó bért kézhez kapd?
a) 350 000*1,185=414 750 Ft
b) 350 000/0,815= 429 448 Ft
c) 350 000 /0,185= 1 891 891 Ft
d) [bookmark: _heading=h.vutdizw1akrt]350 000/1,185= 295 359 Ft
e) Nem tudom.

Magyarázat:
Ebben az esetben a nettó jövedelmed a bruttó jövedelmed 81,5 (100-18,5) százaléka lesz. 
Általános gazdasági ismeretek
Kérdés:
Az Európai Unió lakosaként az alábbi állítások közül melyik IGAZ?
a) Minden tagországában bárhol fizethetek euróval.
b) Ha az unión belül rendelek valamit nem kell utána adót fizetnem.
c) Bármely tagországban dolgozhatok munkavállalási engedély nélkül.
d) Minden tagországban ingyenes egészségügyi ellátásban részesülök.
e) Nem tudom.

Magyarázat:
A helyes válasz az, hogy bármely tagországban dolgozhatunk munkavállalási engedély nélkül. Ez az Európai Unió működési elvének egyik alapszabadsága a négy közül, a munkaerő szabad áramlása. 

Nem minden tagországban lehet euróval fizetni, mert nem mindegyik használja az eurót. Azok az országok melyek eurót használnak az Eurózóna tagjai. Ennek tagjai lehetnek az Európai Unió országai, de azon kívül más országok egyaránt. Az unión belüli vásárlásnál is lehet adófizetési kötelezettség, például áfa formájában. Az egészségügyi ellátás sem mindenhol ingyenes és nem azonosak a feltételek.

Kérdés:
Mi a bruttó hazai termék (GDP) jelentése?
a) Az állam tulajdonában lévő összes gyár és ingatlan piaci értéke.
b) Egy ország lakosainak összesített havi nettó jövedelme.
c) Egy országban adott év alatt előállított és végső felhasználásra szánt termékek és szolgáltatások összértéke.
d) A lakosság által egy év alatt befizetett összes adó és járulék összege.
e) Nem tudom.

Magyarázat:
A GDP (bruttó hazai termék) egy országban egy év alatt előállított, végső felhasználásra szánt termékek és szolgáltatások összértékét jelenti. Ez mutatja meg a gazdaság teljesítményét. 

Az első válasz az állami vagyon értékére utal, ami nem is kapcsolódik szorosan a GDP-hez. A GDP a jövedelmek oldaláról is megragadható, de egyrészt a GDP-t éves szinten értelmezzük, másrészt a bruttó jövedelem segítségével adhatjuk meg.  A negyedik válasz az adóbevételekre vonatkozik, melyek csak a GDP egy részét jelentik.

Kérdés:
Ki határozza meg a jegybanki alapkamatot?
a) Magyar Nemzeti Bank.
b) Kereskedelmi bankok.
c) Önkormányzatok.
d) Központi Statisztikai Hivatal.
e) Nem tudom.

Magyarázat:
A jegybanki alapkamatot a Magyar Nemzeti Bank határozza meg. Ez az egyik legfontosabb eszköz a gazdaság szabályozásában. 

A kereskedelmi bankok csak alkalmazkodnak ehhez, de nem ők határozzák meg. Az önkormányzatoknak sincs ilyen jogköre. A Központi Statisztikai Hivatal adatokat gyűjt és elemzéseket végez, melyek ugyan segítséget nyújtanak az alapkamat meghatározásánál, de nem hoz kamatdöntéseket.

Kérdés:
Mit jelent az automatizáció a gazdasági működésben?
a) Az ismétlődő gazdasági folyamatok technológia segítségével történő elvégzését.
b) A munkaerő teljes megszüntetését a termelésben.
c) A gazdasági döntések teljes kiváltását emberi beavatkozás nélkül.
d) A digitális technológiák használatát munkafolyamatban.
e) Nem tudom.

Magyarázat:
Az automatizáció azt jelenti, hogy az ismétlődő gazdasági folyamatokat technológia segítségével végzik el. Ilyen például egy gyártósor robotizálása. 
Nem jelenti a munkaerő teljes megszüntetését, mert sok területen továbbra is szükség van emberekre, a gépek működését is gyakran embereknek kell felügyelni. Nem váltja ki teljesen az emberi döntéseket sem. A digitális technológia használata önmagában nem egyenlő az automatizációval, bár része lehet annak.

Kérdés:
Egy cipő nettó ára 20 000 Ft. Mennyi lesz a cipő bruttó ára, 27% áfakulcs mellett?
a) 20 000/1,27= 15 748 Ft
b) 20 000*1,27= 25 400 Ft
c) 20 000*0,27= 5 400 Ft
d) 20 000/0,27= 74 047 Ft
e) Nem tudom.

Magyarázat:
A helyes válasz: 20 000 * 1,27 = 25 400 Ft. A bruttó ár a nettó ár és az áfa összege, ezért a nettó árat meg kell szorozni 1 + áfakulccsal. A 27% áfa azt jelenti, hogy a nettó ár 27%-át hozzáadjuk az árhoz. Az első válasz hibás, mert visszafelé számol (bruttóból nettót). A harmadik válasz csak az áfa összegét számolja ki, nem a teljes árat. A negyedik válasz teljesen helytelen műveletet alkalmaz.
Biztosítás, nyugdíj
Kérdés: 
Mi a kockázatközösség?
a) Az USA-ban nagyon népszerű "Community insurance" magyar megfelelője: a kockázatokat biztosítások segítségével elkerülő emberek közössége.
b) Egy online közösség, ahol a kockázatokat kedvelő emberek közössége kapcsolatot tart egymással.
c) A kockázatközösség a kockázni és kockáztatni szerető emberek közössége.
d) Azoknak a személyeknek a közössége, akik a véletlenszerűen bekövetkező káresemények pénzügyi kockázatát egymás között megosztják.
e) Nem tudom.

Magyarázat:
A kockázatközösség azoknak a személyeknek a közössége, akik a véletlenszerűen bekövetkező káresemények pénzügyi kockázatát egymás között megosztják. A pénzügyi kockázatok megosztása nem a „kockáztatásról” szól, hanem az egyéni kockázat csökkentéséről.
Példa: 100 ember fizet havi 1000 Ft biztosítást.
· Ez összesen 100 000 Ft 
· Ha 1 embernek kára lesz (pl. eltörik a telefonja), akkor ebből fizetik ki 
Tehát mindenki fizet egy keveset, hogy ha baj történik, akkor legyen miből segíteni.

Kérdés: 
Szeretnél megtakarítani a nyugdíjas évekre. Az alábbiak közül melyik nem az öngondoskodás eszköze?
a) Önkéntes Nyugdíjpénztár.
b) Nyugdíj Előtakarékossági Számla.
c) Munkavállalói nyugdíjjárulék.
d) Élet- és nyugdíjbiztosítások.
e) Nem tudom.

Magyarázat:
Az öngondoskodás azt jelenti, hogy rendszeresen félreteszel és tervezel, hogy a jövőben is biztosított legyen a megélhetésed és pénzügyi biztonságod.
A munkavállalói nyugdíjjárulék minden egyes munkavállaló esetén egy kötelező levonás a bruttó fizetéséből (nem a munkavállaló dönti el), így az nem része az öngondoskodásnak.
A többi megadott forma mindegyike az egyén saját döntésén alapuló önkéntes erőfeszítése.
Az Önkéntes Nyugdíjpénztár nyugdíjcélú, kollektív megtakarítás, amelynél egy pénztár kezeli a befektetéseinket.
A Nyugdíj Előtakarékossági Számla nyugdíjcélú, egyéni, saját befektetési számla, amelynél önállóan kezeled a befektetéseid.
A nyugdíjbiztosítás egy életbiztosítás, mely nyugdíjmegtakarítást is tartalmaz. Rendszeres díjfizetés mellett a biztosító befekteti a befizetett pénzünket. 

Kérdés: 
Hogyan működik a jelenlegi magyar állami nyugdíjrendszer (felosztó-kirovó rendszer)?
a) Mindenki a saját névre szóló számláján gyűjti a járulékait, amit nyugdíjba vonuláskor visszakap.
b) Az aktív dolgozók béréhez kapcsolódó közterhekből fizetik ki a jelenlegi nyugdíjasok ellátását.
c) Az előző évi járulékbefizetéseket felosztják a nyugdíjkorhatárt betöltöttek között, majd, ha ez az összeg nem fedezi a nyugdíjkifizetéseket, akkor további adókat rónak ki a nyugdíjkifizetések fedezésére.
d) Csak azok kapnak nyugdíjat, akik korábban önkéntes nyugdíjpénztári tagok voltak.
e) Nem tudom.

Magyarázat:
Az állami nyugdíj (öregségi nyugdíj) Magyarországon a felosztó-kirovó rendszeren alapul, amely főszabály szerint a 65. életév betöltéséhez és legalább 20 év szolgálati időhöz kötött. Ez nem függ attól, hogy valaki korábban önkéntes nyugdíjpénztár tag volt-e. A felosztó-kirovó rendszer 

Kérdés: 
Külföldre utazol. Milyen előnye van, ha az utasbiztosítást online kötöd meg?
a) Az online kötött biztosítás automatikusan minden helyzetre kiterjed.
b) Az online biztosítás mindig olcsóbb, mint a hagyományos.
c) Ha online kötöd, bármi történik, a biztosító minden költséget automatikusan kifizet.
d) Az utasbiztosítás 0-24 órában is köthető és digitálisan tárolható.
e) Nem tudom.

Magyarázat:
Az utasbiztosítás 0-24 órában is köthető és digitálisan tárolható., amelyek lehetnek olcsóbbak, de nem mindig (a biztosítás típusától is függhet). Például, ha este 23:00-kor jut eszedbe, hogy elfelejtettél biztosítást kötni és másnap utazol külföldre,  még akkor is megkötheted. Ezután ez digitális eszközeiden is bármikor elérhető (pl. okostelefon), a biztosítás igazolásához nem kell papír.
Minden biztosítás tartalmaz(hat) feltételeket és kizáró indokokat, így biztosítás csak a szerződésben foglaltakra fizet.

Kérdés: 
Egy telefon értéke 200 000 Ft. A telefonra készülékbiztosítást kötünk. A biztosítás éves díja 20 000 Ft, az önrész mértéke 20%. Ha teljesen tönkre megy a készülék, mennyit fizet a biztosító?
a) 200 000*0,8= 160 000 Ft
b) (200 000-20 000)*0,8= 144 000 Ft
c) 200 000*0,2= 40 000 Ft
d) (200 000-20 000)*0,2= 36 000 Ft
e) Nem tudom.

Magyarázat:
Az önrész 20%, tehát a biztosító a kár 80%-át fizeti.
· Telefon értéke: 200 000 Ft
· Te fizeted: 40 000 Ft (20%)
· Biztosító fizeti: 160 000 Ft
· 200 000*0,8= 160 000 Ft

